proxectonos/corpus_dominio_legal_administrativo_tmp huggingface dataset:
RESOLUCIÓN do 2 de xullo de 1997, da Inspección Xeral de Servicios, pola que se nomea director do IV curso para a obtención do diploma de Inspección de Servicios da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/07/1997

Por Orde do 6 de maio de 1992 (DOG nº 88, do 11 de maio), regúlase o diploma de Inspección de Servicios e nel establécese que para o desempeño dos postos de traballo de inspectores e subinspectores de Servicios, será requisito necesario estar en posesión do diploma de Inspección de Servicios expedido pola Escola Galega de Administración Pública.
Segundo dispón o artigo 2º da citada orde, para obte-lo diploma de Inspección de Servicios será necesario seguir con resultado favorable o curso que periodicamente convoque para o efecto a Escola Galega de Administración Pública, engadindo o artigo 5º que o director do curso será nomeado polo director xeral da Inspección Xeral de Servicios.
Convocado por Resolución do 15 de xuño de 1997 (DOG nº 121, do 25 de xuño de 1997) o IV curso para a obtención do diploma de Inspección de Servicios da Xunta de Galicia,
RESOLVO:
Nomear director do IV curso para a obtención do diploma de Inspección de Servicios da Xunta de Galicia, a Luis Etchevarría Ariznabarreta.
Santiago de Compostela, 2 de xullo de 1997.
Jaime Bouzada Romero
Director xeral da Inspección Xeral de Servicios
5280
ORDE do 8 de xullo de 1997 pola que se modifica a do 16 de decembro de 1996 sobre axudas á promoción e comercialización de productos agrarios e agroalimentarios galegos.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 23/07/1997

A Orde do 16 de decembro de 1996 (DOG nº 249, do 23 de decembro) establece para 1997 axudas ós investimentos en promoción e comercialización de productos agrarios e agroalimentarios galegos.
Rematado o prazo de solicitude de axudas e á vista do alto volume de peticións recibidas, así como das súas características parece oportuno amplia-lo orzamento previsto inicialmente e os posibles beneficiarios delas.
Por todo iso e de acordo co disposto no artigo 20.I.3º do Estatuto de autonomía de Galicia, e no uso das competencias conferidas na Lei 1/1983, do 22 de febreiro, regulamentadora da Xunta e do seu presidente, e demais normativa de aplicación,
DISPOÑO:
Artigo 1º.-Modifícase o apartado 1.b do artigo 2 da Orde do 16 de decembro de 1996 que queda redactado da seguinte maneira:
«1.b) - Feiras e certames comerciais.
-A organización de feiras e certames do sector agrario e agroalimentario en Galicia, excluídas as referentes a concursos, exposicións e feiras de gando, e sempre que estean promovidas por corporacións locais, consellos reguladores e agrupacións de productores e de industrias agrarias cando estean asociadas para colaborar na mellora da calidade dun producto.»
Artigo 2º.-Engádese un parágrafo ó apartado 2º do artigo 3º da Orde do 16 de decembro de 1996, coa seguinte redacción:
«No caso de corporacións locais, a subvención poderá acada-lo 30% dos investimentos cun límite de 200.000 ptas. Este límite poderá superarse no caso de certames nos que colaboran consellos reguladores, e agrupacións de productores e industrias asociadas para mellora-la calidade dun producto.»
Artigo 3º.-Modifícase o apartado 1) do artigo 5º da Orde do 16 de decembro de 1996, que queda redactado da seguinte maneira:
«1) Xustificantes dos investimentos efectuados, logo de presentar facturas orixinais para realizar a toma de razón, entregarase fotocopia acompañada da súa relación.
No caso de corporacións locais admitirase como xustificante dos investimentos efectuados, certificación do secretario (interventor ó respecto)».
Artigo 4º.-Modifícase o artigo 6º da Orde do 16 de decembro de 1996, que queda redactado da seguinte maneira:
«A data máxima de presentación de solicitudes será o 16 de agosto de 1997».
Artigo 5º.-Modifícase a disposición adicional da Orde do 16 de decembro de 1996 que quedará redactada da seguinte maneira:
«O aboamento das subvencións fixadas na presente orde establecerase con cargo ós conceptos orzamentarios 09.03.615 A.770.0 (231.970.094 ptas.), 09.03.615 A.760.0 (10.000.000 de ptas.) e 09.03.615 A.780.0 (17.931.000 ptas.) dos orzamentos xerais da Comunidade Autónoma de Galicia para 1997».
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 8 de xullo de 1997.
Tomás Pérez Vidal
Conselleiro de Agricultura, Gandería e Montes
97-5532
CORRECCIÓN de erros.-Resolución do 12 de xuño de 1997, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización de educación musical para mestres convocado por Orde do 3 de novembro de 1995 (DOG do 23 de novembro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/07/1997

Advertidos erros na devandita orde publicada no DOG nº 122, do pasado 26 de xuño, é necesario face-las oportunas correccións:
Onde di: «Penas Cruz, Mª del Carmen: 35.958.221S», debe dicir: «Pernas Cruz, Mª del Carmen: 34.958.221S» e onde di: «Alongo Gómez, José Manuel: 34.959.732P», debe dicir: «Alonso Gómez, José Manuel: 34.959.732P».
97-5554
DECRETO 192/1997, do 3 de xullo, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial As Sinas-Vilanova.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/07/1997

A Deputación Provincial de Pontevedra, en sesión celebrada o día 2 de maio de 1996, aprobou o proxecto de estrada provincial As Sinas-Vilanova e na sesión do 25-10-1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no Rexistro Xeral da Consellería de Xustiza, Interior e Relacións Laborais o día 14 de maio de 1997, baixo o número 6427.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no Rexistro Xeral da Consellería de Xustiza, Interior e Relacións Laborais o día 13 de xuño de 1997, baixo o nº 8242.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a razón que en definitiva motiva a solicitude do excepcional procedemento do artigo 52 da Lei de expropiación forzosa, radica na obriga desta deputación provincial de remiti-los xustificantes de ter executado a obra, ó Ministerio para as Administracións Públicas, antes do 30 de outubro de 1997, posto que ó tratarse dunha obra cofinanciada pola CEE e o propio ministerio, de non cumprirse o prazo de execución, se perderían as cantidades asignadas a obras por tales organismos, co conseguinte prexuízo para o interese público provincial que isto suporía.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día tres de xullo de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación pola Deputación Provincial de Pontevedra, para efectos de expropiación forzosa dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial As Sinas - Vilanova.
Santiago de Compostela, tres de xullo de mil novecentos noventa e sete.
Dositeo Rodríguez Rodríguez
Presidente en funcións
Jesús C. Palmou Lorenzo
Conselleiro de Xustiza, Interior e Relacións Laborais
4701
RESOLUCIÓN do 16 de outubro de 1997, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da corrección de erros do texto do convenio colectivo da empresa Círculo Mercantil e Industrial de Vigo (cidade deportiva).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/11/1997

Advertido erro no texto do convenio colectivo da empresa Círculo Mercantil e Industrial de Vigo, cidade deportiva, publicado no DOG nº 57, do 24 de marzo, na páxina 2.634, e no BOP nº 70, do 14 de abril, na páxina 35, na táboa salarial onde di: «Conserje CD/SC», debe dicir: «Encargado deportes CD/conserje SG». Polo que en virtude do disposto no artigo 105 da Lei 30/1992, do 26 de novembro, de réxime xurídico das administracións públicas e
do procedemento administrativo común, esta delegación provincial,
ACORDA:
Rectifica-lo erro material padecido no devandito texto no sentido explicitado, e ordena-la súa publicación no Diario Oficial de Galicia.
Vigo, 16 de outubro de 1997.
Antonio Coello Bufill
Delegado provincial de Pontevedra
8371
RESOLUCIÓN do 15 de outubro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001755/1997, interposto polo Concello de Valga.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/11/1997

O 1 de outubro de 1997, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001755/1997, interposto polo Concello de Valga, contra resolución da Consellería de Educación e Ordenación Universitaria do 30-6-1997 desestimatoria de Rec. Ord. c/ outra de 1-4-1997 da Dirección Xeral de Centros e Inspección Educativa, sobre desafectación de vivendas profesores.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázaselles para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 15 de outubro de 1997.
Máximo García Serrano
Secretario xeral da Consellería de Educación
e Ordenación Universitaria
8338
DECRETO 304/1997, do 23 de outubro, polo que se declara de utilidade pública e urxente execución a concentración parcelaria da zona de Santa Columba e San Mamede (Carnota-A Coruña).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 03/11/1997

As parroquias de Santa Columba e San Mamede, que pertencen ó concello de Carnota, están situadas ó sur da provincia da Coruña, resultando afectadas pola concentración parcelaria aproximadamente 2.600 ha.
A dispersión parcelaria que presentan os terreos das ditas parroquias, posta de manifesto polos agricultores destas mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei galega 10/1985, do 14 de agosto, de concentración parcelaria para Galicia, logo de deliberación do Consello da Xunta de Galicia na súa reunión do día vintetrés de outubro de mil novecentos noventa e sete,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Santa Columba e San Mamede (Carnota-A Coruña).
Artigo 2º
O perímetro da zona será, en principio, o correspondente á totalidade dos terreos das parroquias de Santa Columba e San Mamede. O referido perímetro quedará en definitiva modificado polas rectificacións, inclusións ou exclusións que se acorden, ó
abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase a Consellería de Agricultura, Gandería e Montes para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintetrés de outubro de mil novecentos noventa e sete.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
6633
EDICTO do 18 de xuño de 1997, do Xurado Provincial de Clasificación de Montes Veciñais en Man Común de Pontevedra, polo que se emprazan as partes interesadas no recurso contencioso-administrativo número 02/0005330/1997 interposto polo Concello de Tomiño.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 16/07/1997

Con data do 16 de xuño de 1997, o presidente do Xurado Provincial de Clasificación de Montes Veciñais en Man Común de Pontevedra recibe da Sala do Contencioso-Administrativo sección segunda, do Tribunal Superior de Xustiza de Galicia, providencia pola que se admite o recurso contencioso-administrativo 02/0005330/1997, interposto polo Concello de Tomiño contra acordos do Xurado Provincial de Clasificación de Montes Veciñais en Man Común, con data do 19-3-1997, sobre clasificación como veciñais en man común dos montes Pinota, Méndez, Parque e Ramo, da parroquia de Forcadela, concello de Tomiño.
En consecuencia, esta presidencia acordou de conformidade co disposto no artigo 64 da Lei do 27
de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento que quedan emprazadas para que poidan presentarse e comparecer en forma nos autos na Sala do Contencioso-Administrativo do Tribunal Superior de Xustiza de Galicia no prazo de nove días.
Pontevedra, 18 de xuño de 1997.
José Luis Díez Yáñez
Presidente do Xurado Provincial de Clasificación de Montes Veciñais en Man Común de Pontevedra
5547
ORDE do 2 de xullo de 1997 pola que se nomea un vocal da mesa provincial da Coruña, de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 18/07/1997

Os artigos 36 e 37 da Lei 9/1991, do 2 de outubro, de medidas básicas para a inserción social, en concordancia co artigo 80 do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispoñen a constitución dunha mesa a nivel provincial en cada unha das provincias da Comunidade Autónoma, que actuará como órgano superior de control e seguimento da aplicación da renda de integración social de Galicia e que estará integrada, entre outros membros, por sete representantes das organizacións empresariais máis representativas a nivel autonómico.
As normas de organización e funcionamento interno da mesa autonómica da renda de integración social publicadas no Diario Oficial de Galicia do 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa se publicarán no Diario Oficial de Galicia.
Na súa virtude no Diario Oficial de Galicia, do 14 de abril de 1997, faise pública a composición das mesas autonómica e provincial de control e seguimento da renda de integración social de Galicia.
Posteriormente, foi comunicada a esta consellería proposta da Confederación de Empresarios da Coruña, acordando substituír un dos seus actuais vocais titulares.
En consecuencia, en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo único.-Nomear en representación da Confederación de Empresarios da Coruña, a Fernando Varela López vocal titular da mesa provincial da Coruña de control e seguimento da renda de integración social de Galicia, en substitución de Silviano Pizarro Gómez.
Santiago de Compostela, 2 de xullo de 1997.
José María Hernández Cochón
Conselleiro de Sanidade e Servicios Sociais
5682
ORDE do 13 de maio de 1997 pola que se autoriza a inclusión das escolas de música municipais de Guitiriz e de Chantada (Lugo) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/07/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1º establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no rexistro de escolas de música polos concellos de Guitiriz e de Chantada, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-As escolas das que os datos se sinalan no anexo a esta orde quedan incluídas no rexistro de escolas de música.
Segundo.-As escolas de música citadas no dito anexo quedan sometidas ó réxime de escolas de música e danza, segundo se establece na Orde do 11 de marzo de 1993 (DOG do 22 de abril de 1993) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte o da súa publicación no Diario Oficial de Galicia.
Santiago de Compostela, 13 de maio de 1997.
Celso Currás Fernández
Conselleiro de Educación e Ordenación
Universitaria
ANEXO
-Provincia de Lugo.
Denominación específica: Escola de Música de Guitiriz.
Titular: Concello de Guitiriz.
Domicilio: Colexio Público de Guitiriz.
Localidade: Guitiriz.
Provincia: Lugo.
-Provincia de Lugo
Denominación específica: Escola de Música de Chantada.
Titular: Concello de Chantada.
Domicilio: praza de Galicia, nº 1.
Localidade: Chantada.
Provincia: Lugo.
5670
ORDE do 30 de xuño de 1997 pola que se adxudican axudas económicas para subvenciona-lo funcionamento dos conservatorios de música públicos non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/07/1997

Por Orde do 17 de febreiro de 1997 (DOG do 11 de abril) convocáronse axudas para subvenciona-las actividades desenvolvidas ou que tivesen previsto desenvolver durante o ano 1997 os conservatorios de música públicos non dependentes da Consellería de Educación e Ordenación Universitaria da Comunidade Autónoma de Galicia.
A comisión constituída segundo establece o punto sétimo da orde da convocatoria, en reunión celebrada o día 9 de xuño de 1997, acordou propoñe-la adxudicación das ditas axudas, por tanto esta consellería,
DISPÓN:
Primeiro.-Adxudicarlles axudas ós conservatorios de música solicitantes que se relacionan no anexo I desta orde, nas contías que se indican.
Segundo.-Para facer efectivo o pagamento das axudas, os beneficiarios presentarán na Dirección Xeral de Centros e Inspección Educativa da Consellería de Educación e Ordenación Universitaria, antes do 30 de agosto de 1997, a completa xustificación dos gastos realizados.
De acordo co apartado décimo da orde de convocatoria, esta xustificación de gastos presentarase en dúas partes: o 70% correspondente ós gastos realizados con anterioridade ó 30 de abril de 1997 e o 30% restante, correspondente ós gastos realizados ata o 15 de xullo de 1997.
Santiago de Compostela, 30 de xuño de 1997.
Celso Currás Fernández
Conselleiro de Educación e Ordenación Universitaria
ANEXO
Conservatorio públicoContía da subvención ptas.
Barco de Valdeorras2.300.000
Cangas2.300.000
Carballiño, O1.600.000
Carballo2.300.000
Celanova1.050.000
Culleredo2.300.000
Estrada, A2.300.000
Guarda, A1.050.000
Gondomar1.050.000
Lalín2.300.000
Melide2.300.000
Noia2.300.000
Ponteareas2.300.000
Pontes de G. R., As2.300.000
Redondela2.300.000
Ribadavia1.600.000
Ribeira2.300.000
Tui1.600.000
Verín1.050.000
Vilalba2.300.000
Viveiro2.300.000
97-5810
CORRECCIÓN de erros.-Orde do 5 de xuño de 1997 pola que se declara provisionalmente o río Tea como espacio natural en réxime de protección xeral.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 16/07/1997

Advertido un erro na publicación da citada orde (DOG nº 113, do 13 de xuño de 1997) cómpre efectua-la seguinte rectificación:
No artigo 3º (páxina 5.670), onde di: «...desde o seu nacemento no monte Mancelo, parroquia de Fraga, municipio do Covelo», debe dicir: «... desde o seu nacemento en Fonte Tea, parroquia de Prado, municipio do Covelo».
5588
RESOLUCIÓN do 30 de xuño de 1997 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó primeiro trimestre de 1997.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/07/1997

De acordo co previsto no artigo 117 da Lei 11/1992, do 7 de outubro, de réxime financeiro e
presupostario de Galicia, dáselle publicidade ó estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó primeiro trimestre de 1997, que figuran como anexo a esta resolución.
Santiago de Compostela, 30 de xuño de 1997.
José Antonio Orza Fernández
Conselleiro de Economía e Facenda
5383
CORRECCIÓN de erros.-Orde do 23 de maio de 1997 pola que se autoriza a inclusión das escolas de música Sociedade Cultural Atlántica de Matamá (Vigo), e banda de música Unión de Guláns, de Ponteareas, no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/07/1997

Advertidos erros na devandita orde publicada no DOG nº 110, do martes, 10 de xuño de 1997, cómpre face-las seguintes correccións:
-Na páxina 5.502, no anexo, na liña segunda, onde di: «Sociedade Mercantil Atlántica de Matamá», debe dicir: «Agrupación Musical Atlántica».
-Na páxina 5.502, no anexo, na liña cuarta, onde di: Titular: «Concello de Vigo», debe dicir: «Sociedade Cultural Atlántica Matamá».
-Na páxina 5.502, no anexo, na liña oitava, onde di: Denominación específica: «banda de música Unión de Guláns», debe dicir: «Unión de Guláns».
-Na páxina 5.502, no anexo, na liña dez, onde di: Titular: «Concello de Ponteareas», debe dicir: «Banda de Música Unión de Guláns».
5488
RESOLUCIÓN do 2 de xullo de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001164/1997, interposto polo Concello de Monterroso.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/07/1997

O 20 de xuño de 1997, a Consellería de Educación e Ordenación Universitaria recibe da sección primeira do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo número 01/0001164/1997, interposto polo Concello de Monterroso, contra resolución da Dirección Xeral de Centros e Inspección Educativa, do 3-2-1997 e resolución da Consellería de Educación e Ordenación Universitaria, do 2-4-1997, sobre a non autorización de desafectación de vivendas do grupo escolar de Monterroso (Lugo).
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se lles notifica para xeral coñecemento a tódalas persoas interesadas no procedemento, e emprázanse para que poidan comparecer
en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 2 de xullo de 1997.
Máximo García Serrano
Secretario xeral da Consellería de Educación
e Ordenación Universitaria
5533
DECRETO 189/1997, do 3 de xullo, polo que se declara a utilidade pública e se dispón a urxente ocupación dos bens e dereitos afectados polas obras de recuperación da lagoa de Cospeito.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 21/07/1997

De acordo co establecido no artigo 10 da Lei de expropiación forzosa, a utilidade pública enténdese implícita nos casos en que por lei sexa declarado xenericamente.
Neste sentido, a Lei 4/1989, do 27 de marzo, de conservación dos espacios naturais e da flora e fauna silvestre, dispón no seu artigo 10.3º que a declaración do espacio protexido leve aparellada a de utilidade pública, para os efectos expropiatorios dos bens e dereitos afectados.
Por outra banda, o artigo 21.2º do mesmo texto legal, faculta ás Comunidades Autónomas con competencia para dictar normas adicionais de protección en materia de medio ambiente para establecer figuras propias de protección.
A Comunidade Autónoma de Galicia, en virtude do artigo 27.30º do seu Estatuto de autonomía e das competencias establecidas no Real decreto 1535/1984, do 20 de xuño, regula mediante o Decreto 82/1989, do 11 de maio, a figura de espacio natural en réxime de protección xeral.
A través da Orde do 5 de xuño de 1997, da Consellería de Agricultura, Gandería e Montes, foi declarada a lagoa de Cospeito como espacio natural en réxime de protección xeral.
Polo tanto, con base no anteriormente exposto, enténdese que o espacio natural en réxime de protección xeral se atopa investido da utilidade pública recoñecida no referido artigo 10.3º da Lei 4/1989, do 27 de marzo, e en aplicación do artigo 28.2º do Estatuto de autonomía e dos artigos 10 e 52 da Lei de expropiación forzosa, por proposta do conselleiro de Agricultura, Gandería e Montes e logo
da deliberación do Consello da Xunta de Galicia na súa reunión do día tres de xullo de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de recuperación da lagoa de Cospeito.
Santiago de Compostela, tres de xullo de mil novecentos noventa e sete.
Dositeo Rodríguez Rodríguez
Presidente en funcións
Tomás Pérez Vidal
Conselleiro de Agricultura, Ganadería e Montes
5813
CORRECCIÓN de erros.-Orde do 28 de maio de 1997 pola que se convocan eleccións e se dictan normas para a renovación do consello regulador da indicación xeográfica protexida Ternera Gallega.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 21/07/1997

Advertidos erros na devandita orde, publicada no DOG nº 104, do 2 de xuño de 1997, cómpre face-las seguintes correccións:
No artigo 16º, parágrafo 3, liña 2 (páxina 5.192), onde di: «..., azul para o censo B,...», debe dicir: «..., gris para o censo B,...».
5563
DECRETO 190/1997, do 29 de maio, polo que se declara ben de interese cultural con categoría de zona arqueolóxica, a favor do depósito paleolítico das gándaras de Budiño, no concello do Porriño, provincia de Pontevedra.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 21/07/1997

A Dirección Xeral de Patrimonio Histórico e Documental, por Resolución do 12 de setembro de 1995, (Diario Oficial de Galicia do 4 de outubro) incoou expediente de declaración de ben de interese cultural con categoría de zona arqueolóxica, a favor do depósito paleolítico das gándaras de Budiño, no concello de Porriño, provincia de Pontevedra.
A tramitación do expediente levouse a cabo de acordo co establecido na Lei 8/1995, do 30 de outubro, do patrimonio cultural de Galicia, (Diario Oficial de Galicia do 8 de novembro) e demais disposicións vixentes.
Tendo en conta o disposto no artigo 12 da Lei 8/1995, do 30 de outubro, por proposta do conselleiro de Cultura e Comunicación Social e logo de deliberación do Consello da Xunta de Galicia na súa reunión do día vintenove de maio de mil novecentos noventa e sete,
DISPOÑO:
Primeiro.-Declarar ben de interese cultural con categoría de zona arqueolóxica, a favor do depósito paleolítico das gándaras de Budiño, no concello do Porriño, provincia de Pontevedra.
Segundo.-A zona afectada pola declaración é a comprendida na delimitación que consta no anexo I e no plano do anexo II.
Terceiro.-O presente decreto será notificado ós interesados, ó concello, ó Rexistro Xeral de Bens de Interese Cultural do Estado e ó Rexistro de Bens de Interese Cultural de Galicia.
Cuarto.-O presente decreto publicarase no Diario Oficial de Galicia e no Boletín Oficial del Estado.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintenove de maio de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura e Comunicación Social
ANEXO I
Puntos de referencia
Coor. U.T.M.: X
Coor. U.T.M.:X
Punto 1
531.510
4.662.074
Punto 2
531.566
4.662.074
Punto 3
531.566
4.661.949
Punto 4
531.518
4.661.976
Punto 5
531.516
4.661.960
Punto 6
531.608
4.661.933
Punto 7
531.612
4.661.856
Punto 8
531.524
4.661.836
5480
CORRECCIÓN de erros.-Orde do 23 de xuño de 1997 pola que se convocan cursos superiores de linguaxe xurídica galega para o persoal ó servicio da Administración de xustiza.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/07/1997

Advertidos erros na publicación da citada orde, cómpre publicar integramente o anexo II, por omisión anterior.
ANEXO II
PROGRAMA DO CURSO SUPERIOR DE LINGUAXE XURÍDICA
Prólogo.
1. Lingua e comunicación.
1.1. Lingua e comunicación.
1.1.1. Lingua e comunicación.
1.1.2. Lingua e comunicación.
1.1.3. A oralidade na lingua.
1.2. Linguas especiais.
1.2.1. A lingua técnica.
1.2.2. A linguaxe xurídica.
1.2.3. Mecanismos de creación de palabras.
1.2.4. Contactos e préstamos lingüísticos.
1.2.5. A escritura telegráfica.
1.2.6. Uso non descriminatorio da linguaxe.
1.3. Morfoloxía.
1.3.1. Os signos de puntuación.
1.3.2. O emprego das maiúsculas.
1.3.3. A presencia das abreviaturas na linguaxe xurídica.
1.4. Marco legal.
1.4.1. Dereitos lingüísticos e dereitos do home.
1.4.2. O galego na Administración de xustiza.
1.4.3. A linguaxe xurídica nas súas relacións co cidadán.
1.4.4. A toponimia galega.
1.4.5. Antroponimia.
2. Comentario de textos.
2.1. Comentario de textos e exercicios prácticos.
3. Apéndice documental.
3.1. O xuízo executivo.
4. Vocabulario.
4.1. Vocabulario xurídico galego-castelán.
5782
CORRECCIÓN de erros.-Orde do 4 de xullo de 1997 pola que se modifica parcialmente a do 18 de decembro de 1996 pola que se regulan as axudas á contratación cofinanciadas polo Fondo Social Europeo e a Comunidade Autónoma para o exercicio de 1997.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 28/07/1997

Advertidos erros no texto da citada orde publicada no Diario Oficial de Galicia nº 130, do 8 de xullo de 1997, e no modelo de solicitude que se xunta, cómpre face-las oportunas correccións:
Na páxina 6.626, no artigo único, apartado un, punto 4, onde di: «... así como as transformacións de contratos de aprendizaxe, prácticas, formación, de alternancia e substitución por anticipación da idade de xubilación...», debe dicir: «... así como as transformacións de contratos de aprendizaxe, prácticas, formación, de relevo e substitución por anticipación da idade de xubilación...».
Na páxina 6.626, no artigo único, suprímese o apartado oitavo.
Na páxina 6.627, onde figura o modelo de solicitude, no último cadro da esquerda no que se cita a lexislación aplicable, onde di: «Orde do 19 de xuño de 1997 pola que se modifica parcialmente a Orde do 18 de decembro de 1996, pola que se regulan as axudas á contratación cofinanciadas polo FSE e a Comunidade Autónoma para o exercicio de 1997», debe dicir: «Orde do 4 de xullo de 1997, pola que se modifica parcialmente a Orde do 18 de decembro de 1996, pola que se regulan as axudas á contratación cofinanciadas polo FSE e a Comunidade Autónoma para o exercicio de 1997».
5858
RESOLUCIÓN do 8 de xullo de 1997, da Dirección Xeral de Ordenación Educativa e de Formación Profesional, pola que se fai pública a lista de aprobados no curso de especialización de educación musical para mestres convocado por Orde do 30 de xuño de 1996 (DOG do 14 de agosto).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/07/1997

Por Orde do 30 de xullo de 1996 (DOG do 14 de agosto) da Consellería de Educación e Ordenación Universitaria convocouse un curso de especialización en educación musical para mestres que se desenvolveu en Santiago de Compostela.
Desenvolvidas as fases teórico-práctica e práctica previstas nos puntos I e II do anexo I da devandita orde de convocatoria, procede facer pública a relación dos mestres que as superaron. En consecuencia,
DISPOÑO:
Primeiro.-Declarar aptos os mestres que se relacionan no anexo desta orde que superaron satisfactoriamente o citado curso de especialización en educación musical convocado por Orde do 30 de xuño de 1996.
Segundo.-As delegacións provinciais da Consellería de Educación e Ordenación Universitaria procederán a expedi-la certificación de habilitación en educación musical, ós mestres funcionarios de carreira que se declaran aptos ó abeiro desta orde.
Santiago de Compostela, 8 de xullo de 1997.
José Luis Mira Lema
Director xeral de Ordenación Educativa
e de Formación Profesional
LISTA DE APROBADOS NO CURSO
DE ESPECIALIZACIÓN DE EDUCACIÓN MUSICAL
Apelidos e nome
DNI
Álvarez Martínez, Talia
35.995.033X
Asensi Pernas, Mercedes
76.326.791A
Barreira López, Marisol
36.973.733
Bermúdez Naveira, Mª Luisa
33.105.500Y
Blanco Alonso, Mª Luisa
35.441.166Y
Blanco Antelo, Mª Josefa
76.403.069Y
Blanco Prol, Obdulia
34.923.971N
Casal Fernández, Mª José
32.619.468V
Castro Somoza, David
76.615.530T
Cortiñas Dorado, Mª Jesús
76.403.455P
Docampo Viruleg, Herminia
76.986.523A
Domínguez Serrano, Angélica
32.435.073Y
Apelidos e nome
DNI
Fernández Justo, Olga
34.914.319C
Fresco Calvo, Marina
32.619.307V
Galán Rey, Mª Isabel
32.632.606E
Galego Martínez, Esperanza
76.402.283D
García Fernández, Emilio
32.450.265W
García Rivas, Mª Graciela
33.171.608L
Graña Álvarez, Elisa
35.258.289W
Juri Domínguez, Clotilde
36.047.485E
Lamas González, Josefa Marina
33.833.371A
Lores Torres, Mª Pilar
35.259.440A
Maceira Cortes, Mª Isabel
32.423.665Y
Martín Trigo, Cristina
36.023.826F
Martínez Ferreira, Marina
02.501.452H
Martínez Gómez, Xurxo
35.999.378P
Martínez Vidal, Mª Luisa
33.241.413L
Mosquera Souto, Mª Mercedes
32.435.107R
Mouriz del Río-Miranda, Vicente
33.823.556D
Novelle Fernández, Mª Carmen
34.905.848Y
Pampín Coloma, Julio
32.418.880N
Pérez Álvarez, Mª Teresa
34.922.732S
Pérez Salgado, Ricardo
76.790.327C
Portal Ferrol, Jesús
33.152.658K
Pousa Álvarez, Rosa Aurora
34.906.957H
Rivera Jácome, Xosé Luís
34.915.418S
Roca Vázquez, Rosa María
33.849.377R
Rodríguez López, Francisca
34.588.313Q
Rúa Pintor, Xosé Luís
76.483.104G
Torre Varela, Ana María
33.802.913C
5564
ORDE do 3 de xullo de 1997 pola que se fai pública a validación de cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/07/1997

Pola Orde do 26 de novembro de 1993 (DOG do 23 de decembro), artigo 2º, outórgase o título de profesor especialista en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que posúan os certificados do ciclo elemental e do ciclo superior de galego das escolas oficiais de idiomas.
Por outra banda, a Orde do 6 de abril de 1983 (DOG do 23 de abril), que establece o procedemento para a concesión da validación dos cursos de iniciación, perfeccionamento e especialidade realizados para profesores de preescolar e educación básica, dispón no seu artigo primeiro que se lle outorgará o título de profesor especialista en galego ós profesores de EXB que teñan, como mínimo, aprobadas tres disciplinas de galego dunha licenciatura de filoloxía.
Tendo os aspirantes que se relacionan no anexo I superados tódolos requisitos que se establecen no primeiro parágrafo, e os que se relacionan no anexo II os establecidos no segundo parágrafo, a Consellería de Educación e Ordenación Universitaria procede a autoriza-la expedición dos diplomas correspondentes. En virtude do exposto,
DISPOÑO:
Artigo único
Declarar que os profesores que se relacionan nos anexos I e II desta orde teñen dereito á concesión do diploma de profesores especialistas en lingua galega, debendo esta consellería expedírlle-los correspondentes documentos, para os efectos legais oportunos.
Disposición derradeira
Única.-Facúltase a Dirección Xeral de Política Lingüística da Consellería de Educación e Ordenación Universitaria para dicta-las instruccións necesarias para o desenvolvemento desta orde.
Santiago de Compostela, 3 de xullo de 1997.
Celso Currás Fernández
Conselleiro de Educación e Ordenación Universitaria
ANEXO I
Díaz Pérez, Francisco Javier.
Fariñas Pérez, Eva María.
Rodríguez Rivas, Juan José.
Sánchez Grela, Milagros.
ANEXO II
Fernández Fernández, María Teresa.
Sueiro Pose, María José.
5667
DECRETO 311/1997, do 23 de outubro, polo que se declara a utilidade pública e se dispón a urxente ocupación dos bens e dereitos afectados polas obras de mellora do trazado da estrada PO-300 (Pontevedra-Cambados), p.k. 12,000. (Clave E/SC/PO/97.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/11/1997

Con data do 12 de xuño do 1997 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda aprobou o proxecto das obras de mellora do trazado da estrada PO-300 (Pontevedra-Cambados), p.k. 12,000. Clave: E/SC/PO/97.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintetrés de outubro de mil novecentos noventa e sete,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto das obras de mellora do trazado da estrada PO-300 (Pontevedra-Cambados), p.k. 12,000. Clave: E/SC/PO/97.1.
Santiago de Compostela, vintetrés de outubro de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
8676
RESOLUCIÓN do 3 de xullo de 1997 pola que se convocan unhas xornadas sobre delincuencia organizada.
ACADEMIA GALEGA DE SEGURIDADE — III. OUTRAS DISPOSICIÓNS — 18/07/1997

Dentro dos programas de actividades que a Academia Galega de Seguridade ten previsto realizar no ano 1997, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración das xornadas sobre delincuencia organizada, que deberán desenvolverse conforme as seguintes bases:
Obxectivos.
As xornadas teñen por obxectivo dota-los membros dos corpos e forzas de seguridade duns coñecementos
neste tema que lles poidan ser útiles para o seu labor profesional.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 23 de outubro de 1997.
3. As instancias deberán enviarse á sede da Academia Galega de Seguridade: rúa de Madrid, 2-4, polígono das Fontiñas, 15703, Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 6 e 7 de novembro de 1997.
O horario será en xornada de mañá (9:30 h.-14 h.) e tarde (16 h.-20 h.) o día 6, e en sesión de mañá o día 7.
Relación de admitidos.
A relación de admitidos publicarase o día 28 de outubro de 1997 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
Salón de actos da Academia Galega de Seguridade, sita na Estrada (Pontevedra).
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a estas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
Santiago de Compostela, 3 de xullo de 1997.
Juan José Fariñas-Ferro Rodríguez
Director xeral da Academia Galega de Seguridade
5666
RESOLUCIÓN do 3 de xullo de 1997 pola que se convocan unhas xornadas sobre policía científica.
ACADEMIA GALEGA DE SEGURIDADE — III. OUTRAS DISPOSICIÓNS — 18/07/1997

Dentro dos programas de actividades que a Academia Galega de Seguridade ten previsto realizar no ano 1997, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre policía científica, que deberán desenvolverse conforme as seguintes bases:
Obxectivos.
As xornadas teñen por obxectivo dota-los membros dos corpos e forzas de seguridade duns coñecementos no campo da policía científica que lles poidan ser útiles no desempeño posterior da súa laboura profesional.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 19 de novembro de 1997.
3. As instancias deberán enviarse á sede da Academia Galega de Seguridade: rúa de Madrid, 2-4, polígono das Fontiñas, 15703, Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 27 e 28 de novembro de 1997.
O horario será en xornada de mañá (9.30 a 14 h.) e tarde (16 a 20 h.) o día 27, e en sesión de mañá o día 28.
Relación de admitidos.
A relación de admitidos publicarase o día 24 de novembro de 1997 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
Salón de actos da Academia Galega de Seguridade, sita na Estrada (Pontevedra).
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a estas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
Santiago de Compostela, 3 de xullo de 1997.
Juan José Fariñas-Ferro Rodríguez
Director xeral da Academia Galega de Seguridade
97-5474
CORRECCIÓN de erros.-Orde do 16 de xuño de 1997 pola que se aproba o Regulamento de réxime interno do Consello Galego de Seguridade e Hixiene no Traballo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/07/1997

Advertido erro na Orde do 16 de xuño de 1997 pola que se aproba o Regulamento de réxime interno
do Consello Galego de Seguridade e Hixiene no Traballo, publicada no DOG nº 126, do 2 de xullo de 1997, cómpre face-la pertinente corrección, así:
-Na páxina 6.426, no artigo 15 do Regulamento de réxime interno do Consello Galego de Seguridade e Hixiene no Traballo, que figura como anexo da devandita orde, debe suprimirse o apartado 4 que di: «O prazo da convocatoria será de 10 días».
97-5475
CORRECCIÓN de erros.-Orde do 22 de xullo de 1997 pola que se autoriza a implantación do segundo ciclo da educación secundaria obrigatoria en determinados centros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/11/1997

Advertidos erros na devandita orde, publicada no DOG nº 163, do 26 de agosto de 1997, cómpre face-las oportunas correccións:
-Na páxina 8.209, onde di: «IES Mixto do Carballiño. (Código: 32003001)», debe dicir: «IES do Carballiño. (Código 32015037)».
8405
ORDE do 17 de outubro de 1997 pola que se corrixe a do 29 de xullo de 1997 pola que se convocan axudas para o desenvolvemento de proxectos educativos conxuntos, no marco do Programa Sócrates, Lingua, Acción E.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/11/1997

Advertido erro na dita orde publicada no DOG nº 180, do xoves 18 de setembro de 1997, é necesario efectua-la seguinte rectificación:
No punto oitavo apartado 2. b) Segundo prazo de presentación. Onde di: «para a realización das visitas preparatorias e os proxectos educativos conxuntos que se desenvolvan entre o 1 de xullo de 1998 e o 28 de febreiro de 1999», debe dicir: «para a realización das visitas preparatorias e os proxectos educativos conxuntos que se desenvolvan entre o 1 de xullo de 1998 e o 31 de abril de 1999».
Santiago de Compostela, 17 de outubro de 1997.
Celso Currás Fernández
Conselleiro de Educación e Ordenación Universitaria
6942